CPF รับรางวัลเกียรติคุณ “กุ้งทอง”
CPF รับรางวัลเกียรติคุณ “กุ้งทอง” ในงานสัมมนาทางวิชาการ วันกุ้งไทย ครั้งที่ 28 จัดโดยสมาคมผู้เลี้ยงกุ้งทะเลไทย และชมรมผู้เลี้ยงกุ้งสุราษฎร์ธานี ณ โรงแรมวังใต้ จ.สุราษฎร์ธานี เมื่อเร็วๆนี้
28 มี.ค. 2561

นายนิวัติ สุธีมีชัยกุล (ที่ 5 จากขวา) ผู้ช่วยรัฐมนตรีประจำกระทรวงเกษตรและสหกรณ์ มอบรางวัลเกียรติคุณ “กุ้งทอง” แก่ 2 ขุนพลกุ้งของ บริษัท เจริญโภคภัณฑ์อาหาร จำกัด (มหาชน) หรือ CPF ได้แก่ ดร. โรบินส์ แมคอินทอช (Dr. Robins McIntosh) (กลาง) รองกรรมการผู้จัดการอาวุโส CPF ได้รับรางวัลเกียรติคุณ ในฐานะผู้สร้างสรรอุตสาหกรรมกุ้งโดยการพัฒนาสายพันธุ์กุ้งขาวแวนนาไม ที่ก่อคุณประโยชน์ยิ่งต่อผู้ประกอบการฟาร์มกุ้งไทย
พร้อมทั้งนายเปรมศักดิ์ วนัชสุนทร (ที่ 5 จากซ้าย) รองกรรมการผู้จัดการอาวุโส ซีพีเอฟ ได้รับรางวัลเกียรติคุณ ในฐานะ ผู้นำทีมที่มุ่งมั่นผลิตลูกกุ้งคุณภาพเพื่อผู้ประกอบการฟาร์มกุ้งไทย และเป็นผู้พัฒนามาตรฐานการทดสอบคุณภาพลูกกุ้งแก่ระบบผลิตกุ้งไทย ในงานสัมมนาทางวิชาการ วันกุ้งไทย ครั้งที่ 28 จัดโดยสมาคมผู้เลี้ยงกุ้งทะเลไทย และชมรมผู้เลี้ยงกุ้งสุราษฎร์ธานี ณ โรงแรมวังใต้ จ.สุราษฎร์ธานี เมื่อเร็วๆนี้